**МОДЕЛ УГОВОРА**

**УГОВОР О НАБАВЦИ ДОБАРА**

**Намештај и опремa за просторије организационих јединица**

**и пратеће просторије у новом објекту Завода за јавно здравље Панчево**

**По спроведеном поступку јавне набавке** **ЈНД-IX/2024**

Закључен у Панчеву, дана \_\_\_\_\_\_\_\_.2024. године, између:

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** из \_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_ број \_\_\_, број рачуна \_\_\_\_\_\_\_\_\_\_\_\_\_\_, који се води код \_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_, матични број фирме \_\_\_\_\_\_\_\_\_\_, ПДВ регистрациони број \_\_\_\_\_\_\_\_\_\_\_, шифра делатности \_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: ДОБАВЉАЧ) и

**(\* у случају заједничке понуде под редним бројем 1. уписује се овлашћени представник)**

**(\* у случају да понуђач наступа са једним или више подизвођача, сваки подизвођач дужан је да попуни редни број 1.испод како следи)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** из \_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_ број \_\_\_, број рачуна \_\_\_\_\_\_\_\_\_\_\_\_\_\_, који се води код \_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_, матични број фирме \_\_\_\_\_\_\_\_\_\_, ПДВ регистрациони број \_\_\_\_\_\_\_\_\_\_\_, шифра делатности \_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: ДОБАВЉАЧ) и

1. **ЗАВОДА ЗА ЈАВНО ЗДРАВЉЕ ПАНЧЕВО,** из Панчева, улица Пастерова број 2, број рачуна код Управе за трезор 840-395667-19, ПИБ 102002701, матични број 08259330, ПДВ регистрациони број 112859833, шифра делатности 8690 - остала здравствена заштита, регистрациони број 8230045398, кога заступа в.д. директора Прим. др Љиљана Лазић (у даљем тексту: НАРУЧИЛАЦ).

**Уговорне стране сагласно констатују:**

***Члан 1.***

Уговорне стране констатују:

- да је НАРУЧИЛАЦ у складу са одредбама Закона о јавнима набавкама (Службени гласник Републике Србије број 91/2019 и 92/2023), спровео отворени поступак јавне набавке број **ЈНД-IX/2024** за набавку добара, и то **Намештајa и опремe за просторије организационих јединица и пратеће просторије у новом објекту Завода за јавно здравље Панчево**,за потребе НАРУЧИОЦА;

- да је ДОБАВЉАЧ дана \_\_\_\_\_\_\_\_\_\_\_\_\_. године доставио понуду број \_\_\_\_\_\_\_\_\_\_\_\_\_\_\_\_\_\_\_;

- да понуда ДОБАВЉАЧA у потпуности одговара техничким спецификацијама и осталим захтевима из конкурсне документације;

- да је НАРУЧИЛАЦ, у складу са Законом о јавним набавкама, на основу понуде ДОБАВЉАЧА и Одлуке о додели уговора број \_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_ године доделио ДОБАВЉАЧУ Уговор по предметној набавци.

**ПРЕДМЕТ УГОВОРА**

***Члан 2.***

Предмет Уговора је набавка добара, и то **намештајa и опремe за просторије организационих јединица и пратеће просторије у новом објекту Завода за јавно здравље Панчево,** на адреси улица Милоша Обреновића број 2, Панчево, а у свему према захтеваним техничким спецификацијама НАРУЧИОЦА и према понуди ДОБАВЉАЧА.

**ЦЕНА**

***Члан 3.***

**Уговорена цена укупно** износи \_\_\_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_\_ динара са обрачунатим ПДВ-ом.

У цену је урачунато следеће: Израда намештаја по захтеваним димензијама и наменски, набавка опреме, испорука, истовар, отпакивање, монтажа, стављање у функцију и провера функционалности свих предметних добара у објекту НАРУЧИОЦА.

Уговорена цена је фиксна и не може се изменити без обзира на промену тржишних, или других услова након закључења уговора.

**КВАЛИТЕТ И ИСПОРУКА**

***Члан 4.***

ДОБАВЉАЧ се обавезује да испоруку добара из члана 2. овог Уговора изврши у свему **под условима из конкурсне документације**, **прихваћене понуде**, као и **на основу прецизно одређених димензија након доношења одлуке о додели уговора**.

Квалитет испоручених добара мора у потпуности одговарати важећим домаћим и међународним стандардима за ту врсту добара, као и захтевима из техничке спецификације Наручиоца.

Неопходно је да предметна добра буду нова и некоришћена, без недостатака у погледу функције или квалитета израде.

Квантитативни пријем добара врши се приликом пријема – испоруке предметних добара у присуству представника ДОБАВЉАЧА и НАРУЧИОЦА, на основу отпремнице потписане и оверене од стране произвођача.

Евентуалне рекламације од стране НАРУЧИОЦА на испоручена добра морају бити сачињене у писаној форми и достављене ДОБАВЉАЧУ у року од \_\_\_\_\_\_\_\_\_\_\_\_\_\_\_\_\_ **(најдуже 7 дана)** од дана пријема добара.

ДОБАВЉАЧ је дужан да рекламацију реши у року од \_\_\_\_\_\_\_\_ дана **(најдуже 14 дана)** од дана пријема исте.

О примопредаји предметних добара, монтажи и стављању у функцију сачињава се Записник.

Ако се записнички утврди да добра која је ДОБАВЉАЧ испоручио НАРУЧИОЦУ имају недостатке и скривене мане, ДОБАВЉАЧ мора исте отклонити у року од \_\_\_\_\_\_\_\_\_ дана **(најдуже 14 дана )** од дана изјављене рекламације, а уколико то не учини, или ако се иста или слична грешка понови, НАРУЧИЛАЦ ће поступити у складу са одредбама члана 8. овог Уговора, односно зарачунаваће уговорну казну.

***Члан 5.***

ДОБАВЉАЧ је обавезан да изврши испоруку, монтажу и стављање у функцију свих добара чија је набавка предмет овог Уговора, у року од \_\_\_\_\_\_ календарских дана **(најдуже 90 календарских дана)** након закључења Уговора, а рачунајући од дана достављања банкарске гаранције за повраћај аванса.

Уколико овлашћени заступници уговорних страна не потписују уговор истог дана, уговор ће се сматрати закљученим датумом каснијег потписа једне од уговорних страна.

ДОБАВЉАЧ се обавезује да НАРУЧИОЦА, у писаној форми, извести о датуму и часу испоруке, како би НАРУЧИЛАЦ извршио потребне припремне радње.

Место испоруке је на следећој адреси: **улица Милоша Обреновића број 2, Панчево**.

ДОБАВЉАЧ је дужан да добра испоручи у прописаној амбалажи и на прописан начин, уз одговарајући превоз, са мерама заштите од делимичног или потпуног оштећења приликом утовара, транспорта и истовара.

Сматра се да је испорука извршена када се сачини Записник о примопредаји, монтажи и пуштању у рад, потписан од стране НАРУЧИОЦА и ДОБАВЉАЧА. Овај Записник се сачињава на дан коначног завршетка свих радњи предвиђених овим уговором.

ДОБАВЉАЧ се обавезује да приликом испоруке НАРУЧИОЦУ преда: упутство за употребу на српском језику за сву набављену опрему као и оверен гарантни лист за сваку ставку према техничкој спецификацији.

**ГАРАНЦИЈА**

***Члан 6.***

Гарантни рок за квалитет испоручених предметних добара, монтираних и стављених у функцију износи \_\_\_\_\_\_\_\_\_\_ месеца **(најмање 24 месеца),** рачунајући од дана потписивања Записника о примопредаји, монтажи и пуштању у рад.

ДОБАВЉАЧ гарантује наведени рок за квалитет испоручених добара према техничкој спецификацији НАРУЧИОЦА.

ДОБАВЉАЧ одговара за све скривене мане испоручених добара.

**рок и начин плаћања**

***Члан 7.***

НАРУЧИЛАЦ ће извршити авансно плаћање у висини од 50 % вредности овог уговора са ПДВ-ом, што износи \_\_\_\_\_\_\_\_\_\_\_\_\_\_ динара.

Банкарска гаранција за повраћај аванса је једнака износу који НАРУЧИЛАЦ плаћа ДОБАВЉАЧУ и подразумева плаћање које се врши са урачунатим ПДВ-ом.

НАРУЧИЛАЦ ће авансно плаћање извршити на рачун ДОБАВЉАЧА а на основу достављеног предрачуна након закључења овог уговора и по преузимању банкарске гаранције за повраћај аванса у висини 50% аванса. Након извршеног плаћања по предрачуну ДОБАВЉАЧА, НАРУЧИОЦУ се доставља авансни рачун на износ извршеног плаћања, као и коначни рачун.

Преостали део од 50% вредности уговора са ПДВ-ом, НАРУЧИЛАЦ ће уплатити на рачун ДОБАВЉАЧА након завршетка посла и достављања уредне фактуре.

**СРЕДСТВА ОБЕЗБЕЂЕЊА**

***Члан 8.***

ДОБАВЉАЧ се обавезује да, након закључења уговора, достави НАРУЧИОЦУ средства обезбеђења, и то:

1. Банкарску гаранцију (са клаузалама безусловна и платива на први позив у целости) **за повраћај аванса у износу од 50%** од укупно уговорене цене са ПДВ-а, у корист НАРУЧИОЦА са роком важења 6 месеци дужем од дана истека рока за коначно извршење посла.
2. Банкарску гаранцију (са клаузалама безусловна и платива на први позив у целости) **за добро извршење посла** у износу од 10% од укупно уговорене цене без ПДВ-а, у корист НАРУЧИОЦА и роком важења 30 дана дужем од дана истека рока за коначан завршетак посла;
3. **Регистровану меницу** са меничним овлашћењем за отклањање недостатака у гарантном року у износу од 10% од укупно уговорене цене без ПДВ-а, у корист НАРУЧИОЦА и роком важења 30 дана дужем од уговореног гарантног рока.
4. **Регистровану меницу** са меничним овлашћењем у износу од 5% од укупно уговорене цене без ПДВ-а, у корист НАРУЧИОЦА и роком важења 60 дана дужем од дана истека рока за коначно извршење посла, која ће бити активирана у сврху наплате уговорне казне у складу са чл. 10. овог уговора.

Рок за достављање свих средстава обезбеђења је најдуже 3 недеље од дана закључења уговора.

**НАКНАДА ШТЕТЕ**

***Члан 9.***

ДОБАВЉАЧ је дужан да НАРУЧИОЦУ надокнади штету коју причини на имовини НАРУЧИОЦА својом кривицом или грубом непажњом.

Уколико НАРУЧИЛАЦ у току реализације овог уговора претрпи штету која је последица неиспуњавања уговорних обавеза од стране ДОБАВЉАЧА, ДОБАВЉАЧ је одговоран за штету коју је НАРУЧИЛАЦ у том случају претрпео и дужан је да је надокнади.

Уговорне стране су сагласне да у случају наступања штете из става 1. и става 2. овог члана заједничка комисија утврди евентуалну одговорност ДОБАВЉАЧА, обим и висину штете, о чему ће се сачинити записник.

**УГОВОРНА КАЗНА**

***Члан 10.***

У случају кашњења са испоруком, монтажом и стављањем у функцију предметних добара, ДОБАВЉАЧ је у обавези да плати уговорну казну НАРУЧИОЦУ у висини од 0,1% вредности уговора без ПДВ-а за сваки дан прекорачења уговореног рока испоруке, монтаже и стављања у функцију предметних добара, а највише 5% од укупне вредности уговора без ПДВ-а.

Уговорна казна и банкарска гаранција за добро извршење посла не искључују једна другу и НАРУЧИЛАЦ може реализовати оба средства обезбеђења.

Делимично извршење уговорне обавезе на искључује обавезу плаћања уговорене казне.

У случају задоцњења у испуњењу уговорних обавеза од стране ДОБАВЉАЧА, НАРУЧИЛАЦ без посебног саопштења задржава право на уговорну казну.

НАРУЧИЛАЦ ће, у складу са одредбама овог Уговора, према датуму завршетка уговорних обавеза, утврдити број дана у прекорачењу уговореног рока од стране ДОБАВЉАЧА и на основу тога обрачунати висину уговорне казне.

**ПОДИЗВОЂАЧИ ИЛИ ГРУПА ПОНУЂАЧА**

*(попунити само ако ће бити ангажовани подизвођачи или ако се ради о заједничкој понуди)*

***Члан 11.***

ДОБАВЉАЧ је овлашћен да поједине обавезе, које су предмет овог уговора, пренесе на извршење другим лицима – подизвођачима, који су овлашћени за извршење тих делова обавеза.

ДОБАВЉАЧ који наступа са подизвођачем у потпуности одговара НАРУЧИОЦУ за извршење уговорене набавке, без обзира на број подизвођача.

У смислу чл. 131. Закона о јавним набавкама, наводе се следећи подаци:

- који део уговора ће се поверити подизвођачу (по предмету, количини, вредности, или проценту)**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

- подаци о подизвођачима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- да ли ће НАРУЧИЛАЦ непосредно да врши плаћање подизвођачу за део уговора који је он извршио или ће то вршити понуђач \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- ДОБАВЉАЧ наступа као група понуђача у заједничкој понуди (навести податке о учесницима у заједничкој понуди) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**ВИША СИЛА**

***Члан 12.***

Наступање више силе ослобађа од одговорности уговорне стране за кашњење у извршењу уговорних обавеза.

О датуму наступања, трајању и датуму престанка више силе, уговорне стране су обавезне да једна другу обавесте писаним путем у року од 24 часа.

Као случајеви више силе сматрају се природне катастрофе, пожар, поплава, експлозија, транспортне несреће, одлуке органа власти и други случајеви који су законом утврђени као виша сила.

**РЕШАВАЊЕ СПОРОВА**

***Члан 13.***

Све евентуалне спорове, који настану поводом овог Уговора, уговорне стране ће покушати да реше споразумно, а у случају одсуства споразума, уговара се надлежност Привредног суда у Панчеву.

**ВАЖЕЊЕ УГОВОРА**

***Члан 14.***

Овај Уговор сматра се закљученим и ступа на снагу када га потпишу обе уговорне стране и ДОБАВЉАЧ преда НАРУЧИОЦУ средства обезбеђења из чл. 8.

Уговор важи до коначног испуњења обавеза обе уговорне стране, а најдуже годину дана.

**ОСТАЛЕ ОДРЕДБЕ**

***Члан 15.***

На све што није регулисано одредбама овог Уговора, примениће се одредбе Закона о облигационим односима.

ДОБАВЉАЧ је у обавези да чува као поверљиве све податке НАРУЧИОЦА који су му стављени на располагање или до којих долази у току обављања уговорних активности (медицинска документација, подаци о личности, информације о пословним активностима наручиоца). Обавеза чувања поверљивости је на снази за време трајања уговора и по његовом престанку, без икаквог временског ограничења.

Овај Уговор је сачињен у 4 (четири) истоветна примерака, по 2 (два) за сваку уговорну страну.

Уговорне стране сагласно изјављују да су Уговор прочитале, разумеле и да уговорне одредбе представљају израз њихове воље.

**ЗА ДОБАВЉАЧА ЗА НАРУЧИОЦА**

*ДИРЕКТОР* *ДИРЕКТОР в.д. ДИРЕКТОРА*

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Прим. др Љиљана Лазић

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ЗАВОД ЗА ЈАВНО ЗДРАВЉЕ ПАНЧЕВО

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број: \_\_\_\_\_\_\_\_\_\_\_\_\_\_\_\_

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Панчево,\_\_\_\_\_\_\_\_\_\_\_\_\_. године

(\* под ред. бр. 1. потписују овлашћени представник

понуђача за самосталну и понуду са подизвођачем,

овлашћени представник понуђача за закључење

уговора у заједничкој понуди, а

под ред.бр. 2, 3. и 4. подизвођачи)